Angelina Jolie skellti sér í ferðalag í lok árs ásamt börnum sínum . Jolie er þekkt fyrir að fara eigin leiðir og á það einnig við um ferðalög . Hún fagnaði nýju ári í Eþíópíu að því er fram kemur á vef People . Eþíópía er ekki það fyrsta sem fólki dettur í hug þegar kemur að lúxusferðalögum stjarnanna . Fjölskylda Jolie á þó sterka tengingu við landið þar sem 14 ára ættleidd dóttir hennar og Brads Pitts fæddist í landinu . Hin 14 ára gamla Zahara var að sjálfsögðu með í ferð sem og yngri systkini hennar , Shiloh 13 ára og hinir 11 ára gömlu tvíburar Knox og Vivienne . Jolie var ekki bara í afslöppun í ferðinni . Funduðu hún og eldri dæturnar , Shiloh og Zahara , með forseta Eþíópíu , Sahle-Work Zewde . Á fundurinn að hafa verið sérstaklega fyrir hina 14 ára gömlu Zahöru þar sem hún fagnar 15 ára afmæli hinn 8. janúar . Töluðu konurnar meðal annars um menntun kvenna og hvernig styðja mætti við skólagöngu þeirra .